Uppeldi og menntun - 16.02.2007 , Blaðsíða 124 124 HVAÐ SEGJA TE IKN INGAR BARNA UM HUGMYNDIR ÞE I RRA UM L ÍKAMANN S INN ? Mynd 4 ? Myndin sýnir dæmi um barn sem var á þrepi 2 fyrir kennslu um beinin en færðist upp á þrep 4 eftir kennslu skv. kvarða Reiss og Tunnicliffe ( 1999a ) . Fyrir kennslu : þrep 2 Eftir kennslu : þrep 4 Mynd 5 ? Einn nemandi ( barn 5 ) færðist ekki upp um þrep á Reiss og Tunnicliffe beina-kvarðanum og var á þrepi 6 á báðum teikningum ( fyrir og eftir kennslu ) . Fyrir kennslu : þrep 6 Eftir kennslu : þrep 6 Í kennslunni um beinin var einnig fjallað um vöðvana og hlutverk þeirra og kom fram að vöðvar eru alls staðar í líkamanum og sumum stjórnum við en öðrum ekki , t.d. hjartanu . Í umræðum í kennslustund komu fram hugmyndir sem gáfu til kynna að vöðvar væru eingöngu til þess að gera eitthvað sem krefst átaks , svo sem flytja til hluti , halda á þungum hlutum og að vinna keppnina ? sterkasti maður í heimi ? . Í tengslum við þennan þátt fengu börnin sem heimaverkefni að búa til líkan af hreyf - anlegum fæti sem átti að sýna hvernig vöðvar og liðamót vinna . Eftir umræður og ýmsar æfingar og athuganir á hreyfingum líkamans voru börnin beðin um að teikna vöðva líkamans á mynd af beinagrindinni . Niðurstöður sýndu að mörg barnanna ( 13 ) teiknuðu aðeins upphandleggsvöðva og lærvöðva . Sex börn teiknuðu vöðva annars staðar á beinagrindina en lærvöðvar og upphandleggsvöðvar voru mest áberandi og stærstir . Ekkert barn sýndi á teikningu hvernig vöðvarnir tengjast beinunum eða liðamótum þrátt fyrir allar beygingaræfingarnar og vinnuna með líkanið af fætinum . Í kennslubókinni Komdu og skoðaðu líkamann , sem er ætluð nemendum í 1. og 2. bekk grunnskóla ( Gunnhildur Óskarsdóttir og Ragnheiður Hermannsdóttir , 2001 ) og notuð